proxectonos/corpus_dominio_legal_administrativo_tmp huggingface dataset:
DECRETO 23/2001, do 18 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 123: Plan de Obras e Servicios (POS) 2000 O Vicedo, Suegos-A Falcoeira, alargamento e mellora do p.k. 4,370 ó 5,474.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/01/2001

A Deputación Provincial de Lugo, en sesión celebrada o día 1 de setembro de 2000, aprobou a obra nº 123 Plan de Obras e Servicios (POS) 2000 O Vicedo, Suegos-A Falcoeira, alargamento e mellora p.k. 4,370 ó 5,474, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de decembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 20 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia das obras vén dada polo interese social que supón a dotación de comunicacións axeitadas a esta zona do territorio provincial coa mellora e alargamento das case obsoletas vías provinciais, xa que suporía contar cun instrumento de maior axilidade para a concreción duns obxectivos que en definitiva redundan en beneficio dos veciños da zona e que son os primeiros interesados na execución da obra, así como tódolos usuarios da estrada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 123 Plan de Obras e Servicios (POS) 2000 O Vicedo, Suegos-A Falcoeira, alargamento e mellora p.k. 4,370 ó 5,474.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 9 de xaneiro de 2001 pola que se publica o orzamento desta universidade para o exercicio 2001.
UNIVERSIDADE DE VIGO — III. OUTRAS DISPOSICIÓNS — 30/01/2001

Aprobado o orzamento económico de 2001 pola Xunta de Goberno con data do 11 de decembro de 2000, polo Claustro Universitario o 20 de decembro de 2000 e polo Consello Social o 28 de decembro de 2000, este rectorado resolveu publica-lo estado de ingresos e gastos que configuran o orzamento da Universidade de Vigo para o exercicio económico de 2001 e que figuran no anexo desta resolución.
Vigo, 9 de xaneiro de 2001.
Domingo Docampo Amoedo
Rector da Universidade de Vigo
ORZAMENTO INGRESOS 2001
Capítulo III. Taxas e outros ingresos2.029.907
Art. 31. Prezos públicos2.006.002
Art. 32. Outros ingresos procedentes15.001
Art. 33. Venda de bens8.901
Art. 38. Reintegro de operacións correntes2
Art. 39. Outros ingresos1
Capítulo IV. Transferencias correntes9.765.206
Art. 40. Da Administración do Estado2
Art. 41. De organismos autónomos administrativos1
Art. 44. De empresas públicas1
Art. 45. Da Comunidade Autónoma9.683.197
Art. 46. Das corporacións locais2
Art. 47. De empresas privadas1
Art. 48. De familias inst. sen lucro82.001
Art. 49. Do exterior1
Capítulo V. Ingresos patrimoniais255.200
Art. 50. Xuros de títulos e valores do Estado95.200
Art. 52. Xuros de depósitos150.000
Art. 55. Productos de concesións10.000
Capítulo VII. Transferencias de capital1.030.011
Art. 70. Da Administración do Estado45.002
Art. 71. De organismos autónomos1
Art. 75. Da Comunidade Autónoma983.003
Art. 76. De corporacións locais2
Art. 77. De empresas privadas1
Art. 78. De familias e institucións2.000
Art. 79. Do exterior2
Capítulo VIII. Variación de activos financeiros1.788.041
Art. 83. Reintegro préstamos fóra sector público1.041
Art. 87. Remanente de tesourería1.787.000
Total orzamento de ingresos14.868.365
ORZAMENTO GASTOS 2001
Capítulo I. Gastos de persoal9.230.900
Art. 11. Persoal eventual22.606
Art. 12. Funcionarios5.531.554
Art. 13. Laborais862.075
Art. 14. Outro persoal1.664.508
Art. 15. Incentivos ó rendemento59.500
Art. 16. Cotas prestación e gasto1.090.658
Capítulo II. Gastos en bens correntes e servic.1.860.251
Art. 20. Arrendamentos4.000
Art. 21. Reparación e conservación179.000
Art. 22. Material subministracións e outros1.590.501
Art. 23. Indemnizacións por razón de servicios86.750
Capítulo III. Gastos financeiros1.002.000
Art. 32. Préstamos e anticipos1
Art. 34. Depósitos, fianzas e outros500
Art. 35. Xuros de demora e outros501
Capítulo IV. Transferencias correntes374.201
Art. 48. Familias e institucións sen lucro353.201
Art. 49. Ó exterior21.000
Capítulo VI. Investimentos reais3.375.011
Art. 62. Investimentos asoc. funcionamento servicios3.022.004
Art. 64. Gastos investimento carácter inmaterial353.007
Capítulo VIII. Activos financeiros27.000
Art. 83. Concesión de préstamos fóra sector público15.000
Art. 86. Participación en sociedades públicas12.000
Total orzamento de gastos14.868.365
RESOLUCIÓN do 9 de xaneiro de 2001 pola que se publica a normativa de creación de cargos académicos.
UNIVERSIDADE DE VIGO — III. OUTRAS DISPOSICIÓNS — 30/01/2001

Aprobada a normativa de creación de cargos académicos pola Xunta de Goberno con data do 24 de xuño de 1999 e polo Claustro Universitario con data do 5 de maio de 2000, este rectorado resolveu publica-la devandita normativa, que figura no anexo desta resolución.
Vigo, 9 de xaneiro de 2001.
Domingo Docampo Amoedo
Rector da Universidade de Vigo
CREACIÓN DE CARGOS ACADÉMICOS
Os estatutos da Universidade de Vigo, no seu artigo 90, establecen o seguinte:
«A creación de cargos académicos distintos dos previstos nestes estatutos deberá ser aprobada polo Claustro, por proposta da Xunta de Goberno, que a remitirá ó Consello Social».
Cómpre, pois, establecer unha normativa que dea abeiro ós cargos xa existentes na actualidade e que fixe o procedemento para os que se poidan crear no futuro.
1. Créase o cargo académico de director de área, con responsabilidade nun determinado ámbito de competencias non dependente necesariamente de forma directa dun membro do equipo de goberno.
2. A súa exención de obrigas docentes será de 2 horas lectivas e de 2 horas de titoría.
3. Estes cargos poderán ter carácter estable ou conxuntural.
4. A iniciativa para a creación efectiva dunha área, así como para a súa supresión ou modificación, corresponde ó equipo de goberno ou á Xunta de Goberno. As propostas de creación deberán vir acompañadas das funcións e da retribución económica e deberán ser aprobadas pola Xunta de Goberno.
5. O nomeamento da persoa que ocupe o cargo corresponde ó rector, quen informará debidamente á Xunta de Goberno.
6. Os membros da Comunidade Universitaria que desempeñen este cargo terán dedicación a tempo completo e non poderán exercer simultaneamente a titularidade de máis dun cargo unipersoal (artigos 87 e 88 dos estatutos).
7. A presente normativa será aprobada polo Claustro, tralo informe da Xunta de Goberno.
8. Coa súa aprobación considéranse creados os seguintes cargos:
-Director da Oficina de I+D.
-Director da ORI.
-Director do CACTI.
-Director da Área de Calidade.
-Director da Área de Tecnoloxías de Información e as Comunicacións.
-Director da Oficina de Medio Ambiente.
-Director da Área de Deportes e Participación Estudiantil.
-Director da Área de Cultura.
-Director da Área de Residencias e Aloxamentos.
DECRETO 22/2001, do 18 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 113: Plan de Obras e Servicios (POS) Cervantes, E.P. Liber-San Román (concello de Cervantes) alargamento e mellora do p.k. 1,150 ó p.k. 1,800, afirmado do p.k. 0 ó p.k. 1.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/01/2001

A Deputación Provincial de Lugo, en sesión celebrada o día 25 de agosto de 2000, aprobou a obra nº 113. Plan de Obras e Servicios (POS) Cervantes. E.P. Liber-San Román (concello de Cervantes), alargamento e mellora do p.k. 1,150 ó p.k. 1,800, afirmado p.k. 0 ó p.k. 1., e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de decembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 22 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia das obras vén dada polo interese social que supón a dotación de comunicacións axeitadas a esta zona do territorio provincial coa mellora e alargamento das case obsoletas vías provinciais, xa que suporía contar cun instrumento de maior axilidade para a concreción duns obxectivos que en definitiva redundan en beneficio dos veciños da zona e que son os primeiros interesados na execución da obra, así como tódolos usuarios da estrada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de
Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 113. Plan de Obras e Servicios (POS) Cervantes. E.P. Liber-San Román (concello de Cervantes), alargamento e mellora do p.k. 1,150 ó p.k. 1,800, afirmado p.k. 0 ó p.k. 1.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 21/2001, do 18 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 117: Plan de Obras e Servicios (POS) 2000 Pantón, E.P. Següín-Pombeiro-Os Peares, concello de Pantón, alargamento e mellora do p.k. 0 ó 2 e explanación do p.k. 2 ó 3.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/01/2001

A Deputación Provincial de Lugo, en sesión celebrada o día 21 de xullo de 2000, aprobou a obra
nº 117 Plan de Obras e Servicios (POS) 2000 Pantón, E.P. Següín-Pombeiro-Os Peares. Concello de Pantón, alargamento e mellora do p.k. 0 ó 2 e explanación do p.k. 2 ó 3, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de decembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 22 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia das obras vén dada polo interese social que supón a dotación de comunicacións axeitadas a esta zona do territorio provincial coa mellora e alargamento das case obsoletas vías provinciais, xa que suporía contar cun instrumento de maior axilidade para a concreción duns obxectivos que en definitiva redunda en beneficio dos veciños da zona e que son os primeiros interesados na execución da obra, así como tódolos usuarios da estrada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 117 Plan de Obras e Servicios (POS) 2000 Pantón, E.P. Següín-Pombeiro-Os Peares. Concello de Pantón, alargamento e mellora do p.k. 0 ó 2 e explanación do p.k. 2 ó 3.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 12 de marzo de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000191/2001, interposto pola Confederación Intersindical Galega (CIG).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/03/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000191/2001, interposto pola Confederación Intersindical Galega (GIG), contra a orde da Consellería da Presidencia e Administración Pública do 1 de decembro de 2000, pola que se dictan normas para garanti-los servicios esenciais durante a folga convocada no ámbito do persoal laboral da Xunta de Galicia para o día 4 de decembro de 2000 (DOG nº 234, do 2 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 12 de marzo de 2001.
Joaquín López-Rúa Soler
Director xeral da Función Pública
ORDE do 15 de febreiro de 2001 pola que se autoriza o cambio de denominación do Instituto de Educación Secundaria de Camariñas (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/03/2001

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Direc
ción Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 15 de febreiro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Camariñas.
Localidade: Ponte do Porto.
Código do centro: 15027861.
Denominación: Instituto de Educación Secundaria de Camariñas.
Nova denominación: Instituto de Educación Secundaria Pedra da Aguia.
ORDE do 12 de marzo de 2001 pola que se dispoñen os nomeamentos de vocais en representación da Administración xeral do Estado nos consellos de administración das autoridades portuarias da Coruña, Marín-Pontevedra, Ferrol-San Cibrao e Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/03/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de
Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, vistas as propostas realizadas polo ente público Portos do Estado dos seguintes representantes da Administración xeral do Estado nos consellos de administración das autoridades portuarias da Coruña, Marín-Pontevedra, Ferrol-San Cibrao e Vilagarcía de Arousa, e en canto órgano competente,
DISPOÑO:
O nomeamento de José Mª Mejía Mansilla como vocal do Consello de Administración da Autoridade Portuaria da Coruña, en representación da Administración xeral do Estado.
O nomeamento de Álvaro Rodríguez Dapena como vocal do Consello de Administración da Autoridade Portuaria de Marín-Pontevedra, en representación da Administración xeral do Estado.
O nomeamento de Juan Ignacio Grau Albert como vocal do Consello de Administración da Autoridade Portuaria de Ferrol-San Cibrao, en representación da Administración xeral do Estado.
O nomeamento de Ignacio Rodríguez Sánchez-Arévalo como vocal do Consello de Administración da Autoridade Portuaria de Vilagarcía de Arousa, en representación da Administración xeral do Estado.
Santiago de Compostela, 12 de marzo de 2001.
José Cuíña Crespo
Conselleiro de Política Territorial, Obras Públicas
e Vivenda
ORDE do 12 de marzo de 2001 pola que se nomean os membros da Comisión de Selección de Investigación.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 19/03/2001

O Decreto 37/1998, do 30 de xaneiro, (DOG do 6 de febreiro), crea a Comisión de Selección de Investigación, dependente da Consellería da Presidencia e Administración Pública, a través da Secretaría Xeral de Investigación e Desenvolvemento, determina as súas funcións e fixa o marco para a súa composición e para o nomeamento dos seus membros.
A experiencia acumulada nos anos de vixencia do Plan Galego de Investigación e Desenvolvemento Tecnolóxico (PGIDT) así como a inminente necesidade de resolve-las accións do programa de promoción xeral da investigación, convocadas e próximas a convocar, impoñen a necesidade de constituí-la Comisión de Selección de Investigación atendendo ás premisas anteriores.
Na súa virtude, e atendendo a proposta do secretario xeral de Investigación e Desenvolvemento, esta consellería
DISPÓN:
Artigo 1º
A Comisión de Selección de Investigación creada polo Decreto 37/1998, queda integrada polas persoas que a seguir se relacionan:
Presidente:
-Franco Fernández González. Área de ciencias experimentais.
Vocais:
-Andrés Beiras Iglesias. Área de ciencias da saúde.
-Manuel José Botana Agra. Área de ciencias sociais e xurídicas.
-Mercedes Brea López. Área de humanidades.
-Diego Cabello Ferrer. Área de ciencias experimentais.
-Mª Victoria Carballo-Calero Ramos. Área de humanidades.
-F. Javier Cuadrado Aranda. Área de ensinanzas técnicas.
-Luis Felipe de la Cruz Palomino. Área de ciencias da saúde.
-Antonio García Pino. Área de ensinanzas técnicas
-Elisa Longo González. Área de ciencias experimentais.
-Amando Ordas Pérez. Área de ciencias experimentais.
-José Manuel Sánchez Santos. Área de ciencias económicas.
-José Luís Veira Veira. Área de ciencias sociais e xurídicas.
Secretario:
Un funcionario da Secretaría Xeral de Investigación e Desenvolvemento.
Artigo 2º
Facúltase a Comisión de Selección de Investigación para solicitar información e asesoramento, establecendo os contactos necesarios que conduzan a unha máis axeitada distribución dos fondos destinados ás convocatorias de axudas e bolsas de fomento da investigación que faga a Secretaría Xeral de Investigación e Desenvolvemento.
Disposición derrogatoria
Quedan derrogadas as ordes do 21 de abril de 1998 (DOG do 12 de maio) e a do 26 de abril de 1999 (DOG do 4 de maio).
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de marzo de 2001.
Jaime Pita Varela
Conselleiro da Presidencia e Administración
Pública
ORDE do 2 de agosto de 2001 pola que se autoriza a posta en funcionamento da Escola Oficial de Idiomas de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/08/2001

Coa finalidade de satisface-la crecente necesidade social de coñece-los idiomas europeos e as linguas
cooficiais do Estado español, créase polo Decreto 104/2001, do 3 de maio (DOG do 18 de maio), a Escola Oficial de Idiomas de Santiago de Compostela.
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo) e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la posta en funcionamento da Escola Oficial de Idiomas de Santiago de Compostela (A Coruña) segundo os datos do anexo desta orde.
Segundo.-A partir do curso escolar 2001-2002, impartiranse as ensinanzas correspondentes ó primeiro curso dos idiomas galego, alemán, francés e inglés.
Terceiro.-Autoriza-la Dirección Xeral de Persoal e a Dirección Xeral de Centros e Inspección Educativa para adopta-las medidas precisas para a execución desta orde.
Santiago de Compostela, 2 de agosto de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Denominación: Escola Oficial de Idiomas de Santiago de Compostela.
Código do centro: 15032194.
ORDE do 12 de marzo de 2001 pola que se dispoñen os cesamentos de vocais en representación da Administración xeral do Estado nos consellos de administración das autoridades portuarias da Coruña, Marín-Pontevedra, Ferrol-San Cibrao e Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/03/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúe ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivienda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do consello de administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, vistas as propostas de cesamentos realizadas polo ente público portos del Estado dos seguintes representantes da Administración xeral do Estado nos consellos de administración das autoridades portuarias da Coruña, Marín-Pontevedra, Ferrol-San Cibrao e Vilagarcía de Arousa, e en canto órgano competente,
DISPOÑO:
O cesamento de Ignacio Arrondo Perals como vocal do Consello de Administración da Autoridade Portuaria da Coruña, en representación da Administración xeral do Estado, agradecéndolle os servicios prestados.
O cesamento de José Llorca Ortega como vocal do Consello de Administración da Autoridade Portuaria de Marín-Pontevedra, en representación da Administración xeral do Estado, agradecéndolle os servicios prestados.
O cesamento de Jesús Poncela Pardo como vocal do Consello de Administración da Autoridade Portuaria de Ferrol-San Cibrao, en representación da Administración xeral do Estado, agradecéndolle os servicios prestados.
O cesamento de Julio González Suárez como vocal do Consello de Administración da Autoridade Portuaria de Vilagarcía de Arousa, en representación
da Administración xeral do Estado, agradecéndolle os servicios prestados.
Santiago de Compostela, 12 de marzo de 2001.
José Cuíña Crespo
Conselleiro de Política Territorial, Obras Públicas
e Vivenda
ORDE do 27 de xullo de 2001 pola que se autoriza a posta en funcionamento do Instituto de Educación Secundaria de Cotobade e do Instituto de Educación Secundaria número 2 de Vilanova de Arousa na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/08/2001

O Decreto 269/2000, do 2 de novembro (DOG do 14 de novembro), crea os institutos de educación secundaria de Cotobade e número 2 de Vilanova de Arousa na provincia de Pontevedra.
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo) e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la posta en funcionamento dos institutos de educación secundaria relacionados no anexo desta orde.
Segundo.-Autoriza-las direccións xerais de Persoal e a de Centros e Inspección Educativa para adopta-las medidas precisas para a execución desta orde.
Santiago de Compostela, 27 de xullo de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Cotobade.
Localidade: Tenorio.
Denominación: Instituto de Educación Secundaria de Cotobade.
Código do centro: 36024197.
Unidades: 8 unidades de educación secundaria obrigatoria.
Postos de traballo para funcionarios do corpo de mestres no primeiro ciclo ESO:
Lingua galega: 1
Lingua castelá: 1
Filoloxía inglesa: 1
Ciencias sociais: 1
Matemáticas: 1
Ciencias naturais: 1
Educación física: 0
Educación musical: 0
Pedagoxía terapéutica: 1
Total de postos de traballo: 7
Postos para funcionarios do corpo de profesores de ensino secundario:
Lingua e literatura galega: 1
Lingua castelá e literatura: 1
Xeografía e historia: 1
Matemáticas: 1
Física e química: 1
Bioloxía e xeoloxía: 1
Debuxo: 1
Francés: 1
Inglés: 1
Música: 1
Educación física: 1
Psicoloxía e pedagoxía: 1
Tecnoloxía: 1
Total de postos de traballo: 13
Provincia: Pontevedra.
Concello: Vilanova de Arousa.
Localidade: Vilanova de Arousa.
Denominación: Instituto de Educación Secundaria número 2 de Vilanova de Arousa.
Código do centro: 36024203.
Unidades: 8 unidades de educación secundaria obrigatoria.
Postos de traballo para funcionarios do corpo de mestres no primeiro ciclo ESO:
Lingua galega: 1
Lingua castelá: 1
Filoloxía inglesa:: 1
Ciencias sociais: 1
Matemáticas: 1
Ciencias naturais: 1
Educación física: 0
Educación musical: 0
Pedagoxía terapéutica: 1
Total de postos de traballo: 7
Postos para funcionarios do corpo de profesores de ensino secundario:
Lingua e literatura galega: 1
Lingua castelá e literatura: 1
Xeografía e historia: 1
Matemáticas: 1
Física e química: 1
Bioloxía e xeoloxía: 1
Debuxo: 1
Francés: 1
Inglés: 1
Música: 1
Educación física: 1
Psicoloxía e pedagoxía: 1
Tecnoloxía: 1
Total de postos de traballo: 13
RESOLUCIÓN do 8 de xaneiro de 2001 pola que se convocan quince cursos básicos de protección civil.
ACADEMIA GALEGA DE SEGURIDADE — III. OUTRAS DISPOSICIÓNS — 23/01/2001

Dentro do programa de actividades que a Academia Galega de Seguridade ten previsto realizar no ano 2001, conforme as funcións que ten encomendadas pola Lei 4/1992, do 9 de abril, de creación da Academia Galega de Seguridade, anúnciase a realización de quince cursos básicos de protección civil, que se desenvolverán conforme as seguintes bases:
Obxectivos.
Dota-lo persoal voluntario de protección civil dos coñecementos teórico-prácticos mínimos e xenera
listas para o correcto desenvolvemento das súas actividades.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos presentarán, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de marzo de 2001, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: Avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
Os cursos básicos de protección civil están divididos en varios módulos, cada un dos cales abarca os seguintes contidos:
Módulo I: a protección civil.
Módulo II: os riscos, accidentes e autoprotección.
Módulo III: loita contra incendios.
Módulo IV: comunicacións.
Módulo V: actuacións básicas ante emerxencias médicas.
Duración e datas.
Os cursos terán lugar ó longo do ano 2001, e cunha duración de 20 horas lectivas.
As datas quedan por determinar en función do número e localización de solicitudes.
Relación de admitidos.
A relación de admitidos publicarase o día 16 de marzo de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Determinarase en función da localización das solicitudes recibidas.
Asistencia.
É obrigatoria a asistencia e puntualidade en tódalas actividades do curso. A falta de asistencia, aínda que sexa xustificada, a máis do 10% das horas lectivas programadas, determinará a cualificación de non apto no curso.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles, e que superen as correspondentes probas.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 8 de xaneiro de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 27 de decembro de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001094/2000, interposto pola Federación Española de Relixiosos da Ensinanza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/01/2001

Recibida na Consellería de Educación e Ordenación Universitaria a providencia da sección primeira da sala do contencioso-administrativo, do Tribunal Superior de Xustiza de Galicia, pola que se admite o recurso contencioso-administrativo 01/0001094/2000, interposto pola Federación Española de Relixiosos da Ensinanza, contra resolución do conselleiro de Educación e Ordenación Universitaria con data do 28 de setembro de 2000 desestimatoria do recurso de reposición sobre aprobación de calendario escolar para o curso 2000-2001.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer como demandados no recurso no prazo de nove días.
Santiago de Compostela, 27 de decembro de 2000.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 16 de xaneiro de 2001 pola que se ordena a publicación do acordo do Consello da Xunta de Galicia do 2 de novembro de 2000, polo que se declara festa de Galicia de interese turístico na provincia de Ourense a Romaría da Saínza de Rairiz de Veiga.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/01/2001

O Consello da Xunta de Galicia, na súa reunión do día 2 de novembro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Ourense a Romaría da Saínza de Rairiz de Veiga, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 16 de xaneiro de 2001.
Jesús Pérez Varela
Conselleiro de Cultura, Comunicación
Social e Turismo
RESOLUCIÓN do 10 de xaneiro de 2001 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/01/2001

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999,
do 7 de outubro, dáselles publicidade ó estado de execución do orzamento da Comunidade Autónoma e ás súas modificacións, e á situación de tesourería e movementos por operacións orzamentarias e extraorzamentarias correspondentes ó terceiro trimestre de 2000, que figuran como anexo a esta resolución.
Santiago de Compostela, 10 de xaneiro de 2001.
José Antonio Orza Fernández
Conselleiro de Economía e Facenda
CORRECCIÓN de erros.-Orde do 21 de decembro de 2000 pola que se convocan catro bolsas de colaboración en tarefas de sensibilización social e seguimento do Plan Galego de Investigación e Desenvolvemento Tecnolóxico.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/01/2001

Advertido erro na cláusula décimo segunda da dita orde, publicada no DOG do 4 de xaneiro de 2001, cómpre face-la seguinte corrección:
Na páxina 127, cláusula décimo segunda di: «As accións derivadas desta convocatotia, que ascenden ó importe de 5.380.000 pesetas», debe dicir: «As accións derivadas desta convocatoria, que ascenden ó importe de 5.780.000 pesetas».
RESOLUCIÓN do 28 de agosto de 2001 pola que se fan públicos os membros integrantes da Xunta Electoral de Galicia.
XUNTA ELECTORAL DE GALICIA — III. OUTRAS DISPOSICIÓNS — 31/08/2001

Disolto o Parlamento de Galicia e convocadas eleccións a el polo Decreto 199/2001, do 27 de agosto, a Xunta Electoral de Galicia constituída o día 22 de maio de 1998 asume, a partir da entrada en vigor do referido decreto, o pleno exercicio das facultades establecidas pola lexislación electoral vixente, na súa sede no Tribunal Superior de Xustiza, na cidade da Coruña, e coa composición seguinte:
Presidente: Jesús Souto Prieto.
Vicepresidente: Miguel Ángel Cadenas Sobreira.
Vocais:
Miguel Ángel Fernández Otero.
Antonio Xabier Ferreira Fernández.
Ángel Gómez-Iglesias Casal.
Benigno López González.
Jesús Martínez Girón.
José Antonio Portero Molina.
Pablo Saavedra Rodríguez.
Secretario: José Ramón Cólera Leirado
A Coruña, 28 de agosto de 2001.
Jesús Souto Prieto
Presidente
ORDE do 24 de xullo de 2001 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/08/2001

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega ós licenciados en filoloxía e ós diplomados en EXB, polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde de 26 de novembro de 1993:
Mª Begoña Fernández Pardo, DNI 36049336.
Ana Isabel Ayán Macía, DNI 36080514.
María Castro Padín, DNI 32814931.
Beatriz Pardo Vila, DNI 34974362.
Matías Rodríguez de la Torre, DNI 44075856.
José Luis García Rodríguez, DNI 76572270.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 24 de xullo de 2001.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 8 de marzo de 2001 pola que se convoca unha xornada sobre a responsabilidade das rexións polo incumprimento do dereito comunitario.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/03/2001

Comprobados erros na expresada resolución, publicada no Diario Oficial de Galicia nº 51, do día 13 de marzo de 2001, cómpre face-la seguinte corrección que afecta exclusivamente a folla de inscrición para acceder á referida xornada:
No punto 3 (actividade solicitada) da devandita folla de inscrición (páxina 3.166), onde di: «o día 2 de marzo de 2001», debe dicir: «o día 2 de abril de 2001».
CORRECCIÓN de erros.-Orde do 1 de febreiro de 2001 pola que se convoca e se aproban as bases polas que se regula a concesión de axudas para levar a cabo programas de educación familiar que desenvolverán as corporacións locais.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 16/03/2001

Advertido erro na devandita orde publicada no Diario Oficial de Galicia nº 29, do 9 de febreiro de 2001, cómpre face-las seguintes correccións:
Na páxina 1.778, onde di: «existe unha partida orzamentaria de 170.500.000 pesetas», debe dicir: «existe unha partida orzamentaria de 109.330.000 pesetas».
RESOLUCIÓN do 28 de febreiro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000018/2001, interposto por María Concepción Fernández Vázquez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/2001

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo, do Tribunal Superior de Xustiza de Galicia, pola que se admite o recurso contencioso-administrativo nº 01/0000018/2001, interposto por María Concepción Fernández Vázquez, contra resolución do conselleiro de Educación e Ordenación Universitaria do 14 de novembro de 2000, sobre non recoñecemento ó titular do centro privado concertado Nebrija das cantidades reclamadas.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 28 de febreiro de 2001.
Máximo García Serrano
Secretario xeral da Consellería de Educación
e Ordenación Universitaria
CORRECCIÓN de erros.-Resolución do 23 de xaneiro de 2001, conxunta da División de Recursos Humanos do Servicio Galego de Saúde e da Escola Galega de Administración Sanitaria, pola que se convocan cursos de formación continua para o persoal de institucións sanitarias dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/03/2001

Advertidos erros na dita resolución, publicada no Diario Oficial de Galicia nº 23, do 1 de febreiro de 2001, cómpre face-las seguintes correccións:
-Na páxina nº 1.253, actividade formativa nº 1: prevención de riscos laborais, no epígrafe destinatarios, onde di:
«a) Naquelas edicións correspondentes a institucións sanitarias de atención primaria, por orde preferente: 1º) Traballadores do Sergas. Delegados de prevención de atención primaria. 2º) Traballadores do Sergas de atención especializada.
b) Naquelas edicións correspondentes a institucións sanitarias de atención especializada, por orde preferente: 1º) Traballadores do Sergas. Delegados de prevención de atención especializada. 2º) Traballadores do Sergas de atención primaria».
Debe dicir:
«a) Naquelas edicións correspondentes a institucións sanitarias de atención primaria, por orde preferente: 1º) Delegados de prevención de atención primaria. 2º) Delegados de prevención de atención especializada. 3º) Outros traballadores do Sergas de atención primaria. 4º) Outros traballadores do Sergas de atención especializada.
b) Naquelas edicións correspondentes a institucións sanitarias de atención especializada, por orde preferente: 1º) Delegados de prevención de atención especializada. 2º) Delegados de prevención de atención primaria. 3º) Outros traballadores do Sergas de atención especializada. 4º) Outros traballadores do Sergas de atención primaria».
-Na páxina nº 1.265, actividade formativa nº 44: fundamentos de coidados para auxiliares de enfermería. Módulo segundo, onde di:
«-Nº de horas por edición: 20.
-Destinatarios: por orde prioritaria: 1º Auxiliares de enfermería que prestan servicios en unidades de hospitalización. 2º Outros auxiliares de enfermería de atención especializada. 3º Auxiliares de enfermería de atención primaria.
-Datas: 14, 15, 16 de maio».
Debe dicir:
«-Nº de horas por edición: 35.
-Destinatarios: por orde prioritaria: 1º Auxiliares de enfermería que prestan servicios en unidades de hospitalización. 2º Outros auxiliares de enfermería
de atención especializada. 3º Auxiliares de enfermería de atención primaria.
Requisito indispensable: ter superado o curso de fundamentos de coidados para auxiliares de enfermería. Módulo primeiro de iniciación.
-Datas: 14, 15, 16 de maio».
CORRECCIÓN de erros.-Resolución do 23 de xaneiro de 2001, da Dirección Xeral de Montes e Medio Ambiente Natural, sobre medidas para a prevención de incendios forestais durante o ano 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 19/03/2001

Advertido erro na devandita resolución, publicada no Diario Oficial de Galicia número 36, do día 20 de febreiro de 2001, cómpre face-la oportuna corrección:
-Na páxina 2.252, na columna esquerda, no punto 5.4 C) na liña 2, onde di: «... as condicións metereolóxicas...», debe dicir: «... as condicións meteorolóxicas...».
CORRECCION de erros.-Orde do 15 de marzo de 2001 pola que se determinan os servicios mínimos que hai que manter durante a folga xeral convocada pola CIG.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/2001

Advertidos erros no texto da orde de referencia, publicada no Diario Oficial de Galicia nº 54, do 16 de marzo de 2001, é preciso efectua-las correccións oportunas.
Na páxina 3.347, na columna da dereita, onde di:
«Concesión V-1682; XG-112.
Concesionario: Trolebuses A Coruña Carballo, S.A.
* A Coruña-Suevos:
Saídas da Coruña: 7.15 e 20.15 horas.
Saídas de Suevos: 7.45 e 19.45 horas.
* A Coruña-Boedo:
Saídas da Coruña: 8 e 19.15 horas.
Saídas de Boedo: 9 e 20.15 horas.
* A Coruña-Loureda:
Saídas da Coruña: 7.20 e 18.30 horas.
Saídas de Loureda: 7 e 19.15 horas».
Debe dicir:
«Concesión V-1682; XG-112.
Concesionario: Trolebuses Coruña Carballo, S.A.
* A Coruña-Suevos:
Saídas da Coruña: 7.55 e 20.55 horas.
Saídas de Suevos: 7.25 e 19.25 horas.
* A Coruña-Boedo:
Saídas da Coruña: 8 e 19.15 horas.
Saídas de Boedo: 9 e 20.30 horas.
* A Coruña-Loureda:
Saídas da Coruña: 7 e 18 horas.
Saídas de Loureda: 7.30 e 19.30 horas».
Na páxina 3.348, na columna da dereita, onde di:
«Concesión: V-2281; XG-208.
Concesionario: Autocares Capela, S.L.
* Faeira-Ferrol:
Saídas de Faeira: 7 horas.
Saídas de Ferrol: 18 horas».
Debe dicir:
«Concesión: V-7050; XG-424.
Concesionario: Autocares Capela, S.L.
* Filgueiras-Fene-Ferrol:
Saídas de Filgueiras: 7.45 e 19.30 horas.
Saídas de Ferrol: 8.30 e 20.15 horas».
Na páxina 3.351, na columna da esquerda, nas liñas 39, 40, 41 e 42, onde di:
«Concesionario: Autos Carballo, S.A.
* Carballo-Santiago de Compostela:
Saídas de Carballo: 9.15 e 19.15 horas.
Saídas de Santiago de Compostela: 7.30 horas».
Debe dicir:
«Concesionario: Autos Carballo S.A.
* Carballo-Santiago de Compostela:
Saídas de Carballo: 9.15 e 19.15 horas.
Saídas de Santiago de Compostela: 7.30 e 19 horas».
Na páxina 3.351, na columna da dereita, a continuación de onde di:
«Concesión: V-7064; XG-438.
Concesionario: Auto Industrial, S.A.
Deben engadirse os seguintes servicios:
* O Porriño-Vigo:
Saídas do Porriño: 8, 9, 13, 18 e 21 horas.
Saídas de Vigo: 8, 12, 18 e 21 horas...».
Ademais, deben engadirse na citada orde, as seguintes concesións e servicios:
«Concesión V-0065; XG-002.
Concesionario: Empresa Freire, S.L.
* Lugo-Santiago de Compostela por N-547:
Saídas de Lugo: 6 e 19.30 horas.
Saídas de Santiago de Compostela: 9.15 e 20 horas.
* Santiago de Compostela-aeroporto de Lavacolla:
Saídas de Santiago de Compostela: 7.45 e 19.45 horas.
Saídas do aeroporto da Lavacolla: 7.15 e 19 horas.
Concesión: V-1110; XG-063.
Concesionario: Transportes Mosquera, S.L.
* Hortas-Santiago de Compostela:
Saída de Hortas: 8 horas.
Saída de Santiago de Compostela: 18.05 horas.
* Merés-Santiago de Compostela:
Saída de Merés: 7.20 horas.
Saída de Santiago de Compostela: 19 horas».